Lloc: les cotxeres del Palau Robert.
Dates: del 7 al 28 de setembre de 2004
Abans d'entrar a la sala d'exposicions, el visitant es trobarà amb un automotor de la sèrie 600, al costat del Palau Robert, que anuncia la mostra.
Aquest automotor simbolitza els orígens de Ferrocarrils de la Generalitat de Catalunya, ja que era un dels trens que circulaven per l'actual línia Barcelona-Vallès quan es va constituir com empresa.
La nova empresa va heretar les explotacions dels diferents ferrocarrils d'amplària de via inferior a l'espanyola que hi havia a Catalunya: la xarxa dels Ferrocarrils de Catalunya i la xarxa dels Ferrocarrils Catalans.
Una unitat de tren de la sèrie 600 s'instal·larà al carrer de Còrsega per donar la benvinguda als visitants de l'exposició.
Actualment, Ferrocarrils de la Generalitat de Catalunya té al seu càrrec les línies Barcelona-Vallès, d'amplada de via internacional (1.435 mm), que uneix Barcelona amb Sabadell i Terrassa; la línia de Barcelona-Llobregat-Anoia, d'amplada de via mètrica (1.000 mm), que uneix Barcelona amb Manresa i Igualada, en servei de viatgers, i els ramals de Sant Boi al Port de Barcelona i de Manresa a Súria o Sallent, en servei de mercaderies.
També es gestionen els funiculars de Vallvidrera, de Gelida, de Sant Joan i de la Santa Cova, els trens cremallera de Montserrat i de Núria i les estacions de muntanya de Vall de Núria i de La Molina.
De l'interior de la mostra en destaca un simulador de cabina de tren, on el visitant pot rebre les sensacions que produeix la conducció d'un dels trens més moderns de la xarxa de Ferrocarrils de la Generalitat de Catalunya.
Mitjançant un audiovisual, els visitants podran veure el mateix que el maquinista.
L'exposició inclou fotografies d'esdeveniments que han fet història en aquests 25 anys d'empresa i d'altres imatges que permeten comprovar el salt qualitatiu que s'ha produït tant en la renovació dels material mòbil com en la de les estacions i el seu entorn urbà.
Els automotors dièsel MAN de la sèrie 3000 (fotografia superior) van circular per la mateixa línia per on ara ho fan les modern unitats de tren de la sèrie 213 (fotografia inferior).
La perspectiva històrica que dóna el pas dels anys permet tenir una visió àmplia d'aquestes transformacions i a la vegada posar en valor tots els elements que han estat protagonistes del canvi.
Avui, i amb el treball del dia a dia dels professionals i amb la col·laboració de les institucions, Ferrocarrils de la Generalitat de Catalunya se situa com a punt de referència, tant a nivell nacional com internacional, dins del sector del transport ferroviari.
Visiteu un tren històric de la sèrie 600
Coincidint amb l'exposició, a la zona de vianants del carrer de Còrsega hi ha exposat un tren històric de la sèrie 600, que es pot visitar cada dia.
els dissabtes i diumenges, 11, 12, 18, 19, 25 i 26 de setembre, de 10 a 14 h i de 16 a 20 h.
Coincidint amb l'exposició, els diumenges dies 12, 19 i 26 de setembre de 2004 es programaran un seguit de circulacions especials amb trens històrics, el Brill 18 i el Brill 301, amb recorreguts urbans dins la ciutat de Barcelona, entre les estacions de Barcelona-Pl.Catalunya i Reina Elisenda.
L'automotor Brill 18, de l'any 1916, forma part del material històric preservat per FGC.
Va començar a circular el dia que es va inaugurar la prolongació de la línia de Sarrià fins a Les Planes, i encara avui fa circulacions especials.